sporsts3
ఢిల్లీపై కోల్‌కతా విజయం
న్యూఢిల్లీ: ఐపిఎల్‌ పదవ సీజన్‌లో కోల్‌కతా నైట్‌ రైడర్స్‌ వరుసగా నాలుగవ విజయం సాధిం చింది.ఫామ్‌లో ఉన్న మనీశ్‌ పాండే 49 బంతులు ఆడి 4 బౌండరీలు,3 సిక్సర్లతో 69 పరుగులతో హాఫ్‌ సెంచరీ సాధించగాయూసఫ్‌ పఠాన్‌ 39 బంతులు ఆడి 6 బౌండరీలు,2 సిక్సర్లతో 59 పరుగులు చేసి హాఫ్‌ సెంచరీకి చేరుకోవడంతో ఢిల్లీ డేర్‌ డెవిల్స్‌పై 5 వికెట్ల తేడాతో విజయం సాధించింది.అంతకు ముందు రిషబ్‌ పంత్‌ 16 బంతులు ఆడి 2 బౌండరీలు,4 సిక్సర్లతో 38 పరుగులు చేయగా,సంజూ శాంసన్‌ 25 బంతులు ఆడి 7 బౌండరీలతో 39 పరుగులు చేయడంతో 7 వికెట్ల నష్టానికి ఢిల్లీ 168 పరుగులు చేసింది.ఢిల్లీ నిర్ధేశించిన టార్గెట్‌ ఛేదించే క్రమంలోకోల్‌కతా ఆదిలోనే తడబడింది. జట్టు స్కోర్‌ 21 లోపు గ్రాండ్‌ హోమ్‌ 1 పరుగు,ఊతప్ప 4 పరుగులు,గంభీర్‌14 పరు గుల వద్ద వికెట్లు కోల్పోయి కష్టాల్లోకి వెళ్లింది.ఈ క్రమంలో బ్యాటింగ్‌కు దిగిన మనీశ్‌ పాండే 69 నాటౌట్‌, పఠాన్‌ 59 పరుగులతో ఢిల్లీ బౌలింగ్‌పై దాడికి దిగారు.వికెట్‌ పడకుండా బౌండరీలు,సిక్సర్లు బాదాడు.లైన్‌ అండ్‌ లెగ్త్‌ బంతులను గౌరవిస్తూనే చెత్త బంతులను వేటా డారు. హాఫ్‌ సెంచరీలు చేశారు.
అలా ఈ జోడి 4వ వికెట్‌కు 110 పరుగులు జోడించింది.దీంతో 131 పరుగుల వరకు కోల్‌కతా మరో వికెట్‌ చేజార్చుకోలేదు.ఈ క్రమంలో పఠాన్‌,క్రిస్‌ మోరిన్‌ బౌలింగ్‌లో అతడికే క్యాచ్‌ ఇచ్చి వెనుదిరిగినా మనీశ్‌ మిగతా పని పూర్తి చేశాడు.ఆఖరి 3బంతుల్లో 8పరుగులు చేయాల్సి ఉండగా ఒక సిక్సర్‌ బాది ఆ తరువాత డబుల్స్‌ తీసి విజయాన్ని అందించాడు. టాస్‌ గెలిచి మొదట బ్యాటింగ్‌కు దిగిన ఢిల్లీకి ఓపెనర్లు సంజూ శాంసన్‌ 25 బంతులు ఆడి7 బౌండరీలతో 39 పరుగులు,శామ్‌ బిల్లింగ్స్‌ 17 బంతులు ఆడి 2 బౌండరీలతో 21 పరుగులు చేసి శుభారంభం అందించారు. 6 ఓవర్లకే తొలి వికెట్‌కు 53 పరుగుల భాగస్వామ్యం అందిం చారు.
ఆ తరువాత ఓవర్‌ మొదటి బంతికే బిల్లింగ్స్‌ను ఔట్‌ చేయడం ద్వారా ఉమేశ్‌ ఈ జోడిని విడదీశాడు.వన్‌ డౌన్‌లో వచ్చిన కరుణ్‌ నాయర్‌ 27 బంతులు ఆడి 1 బౌండరీతో 21 పరుగులు చేయగా,శ్రేయాస్‌ అయ్యార్‌ 17 బంతులు ఆడి 4 బౌండరీలతో 26 పరుగులు చేసి ఫర్వాలేదనిపించాడు.అయితే 106 పరు గుల వద్ద శ్రేయాస్‌ రనౌట్‌గా వెనుదిరగడంతో స్కోరు వేగం మందగించింది.శ్రేయాస్‌ పెవిలి యన్‌కు చేరడంతో మందగించిన స్కోరు బోర్డును ధోని వారసుడిగా భావిస్తున్న యువ కీపర్‌ బ్యాట్స్‌మెన్‌ రిషబ్‌పంత్‌ 16 బంతుల ఆడి 2 బౌండరీలు,4 సిక్సర్లతో 38 పరుగులతో ఉరకలెత్తించాడు.వరుసగా బౌండరీలు,సిక్సర్లు బాదాడు.అతడి బ్యాటింగ్‌ 16వ ఓవర్‌కు 4 వికెట్లకు 119 పరుగులవద్ద స్కోరు 17వ ఓవర్‌ ముగిసే సరికి ఒక్కసారిగా 4 వికెట్లకు 145కు చేరింది.ఉమేశ్‌ వేసిన 17వ ఓవర్‌లో 0,6,4, 6,6,4 పరుగులు రాబట్టాడు.అయితే జట్టు స్కోరు 153 వద్ద ఏడవ వికెట్‌గా కౌల్టర్‌ నైట్‌ బౌలింగ్‌లో పంత్‌ పెవిలియన్‌ చేరడంతో స్కోరు వేగం మళ్లీ తగ్గింది.కౌంటర్‌ నైట్‌కు 3 వికెట్లు లభించాయి.చివరలో క్రిస్‌ మోరిస్‌ 9 బంతులు ఆడి 3బౌండరీలతో 16పరుగులు చేసి మెరు వడంతో 7వికెట్లకు 168వద్ద ఇన్నింగ్స్‌ ముగిసింది.